Umferðarráð kom saman til fundar nýlega og samþykkti svohlóðandi ályktun vegna þeirrar miklu umferðar sem nú fer um þjóðvegi landsins : „ Umferðarráð minnir á að nú fer í hönd mikill álagstími á vegum landsins . Reynslan sýnir að flest alvarlegustu umferðarslysin verða á þjóðvegum utan þéttbýlis að sumarlagi . Mánuðina júní , júlí og ágúst árin 1995 til 2005 létust 82 í 71 umferðarslysi hér á landi , þar af 14 erlendir ferðamenn . Umferðarráð fagnar mjög nýjum öruggari vegum , s.s. tvöfaldri Reykjanesbraut . Umferðarráð bendir hins vegar á að fyrst og fremst þarf hver einasti vegfarandi að vera meðvitaður um þá miklu ábyrgð sem fylgir þátttöku í umferðinni . Ökumaður sem fer varlega og eftir settum reglum er ekki einungis að minnka áhættu sína og farþega sinna heldur allra annarra í umferðinni . Bílbelti og öryggisbúnað fyrir börn í bílum á undantekningarlaust að nota .